หนูมีอาการเป็นคนขี้กังวล ขี้กลัว เริ่มจับไมค์พูดหน้าเสาธงตอน.2 มีอาการสั่นตื่นเต้น ทั้งที่รู้สึกว่าตัวเองมีความมั่นใจ จนระยะหลังเริ่มจับไมค์จนชินแต่มีอาการตื่นเต้นทุกครั้งเมื่ออยู่ในสถานการณ์ที่กดดัน ล่าสุดขึ้นมหาลัยมามีอาการตื่นเต้นจากการทำแลป รู้สึกกดดันต้องแข่งกับเวลา อาการสั่นกำเริบขึ้นทุกครั้ง ทำให้ทำแลปได้แบบไม่สำเร็จ สั่นแบบรุนแรงมากๆควบคุมตัวเองไม่ได้เลยค่ะ
 อาการของที่เล่ามาน่าจะเริ่มเป็นอาการของโรคแพนิก (Panic) คือโรคทางจิตเวชที่มีการตอบสนองต่อความวิตกกังวลมากเกินไปแบบไม่มีเหตุผล หาสาเหตุไม่ได้ แต่อาการยังไม่มากเพราะยังสามารถควบคุมตัวเองได้บ้าง เมื่อตื่นเต้นตอนจับไมค์ โรคนี้ไม่น่ากลัว แต่ต้องรักษาถ้าเป็นมากจนกระทบชีวิตปกติของเรา การรักษา มีได้หลายแบบ-การรักษาแบบพฤติกรรมบำบัด ทำสมาธิ การบำบัดความคิดและพฤติกรรม ต้องอาศัยจิตแพทย์และนักจิตวิทยา ช่วยรักษา-การใช้ยาบางอย่างเพื่อควบคุมสารเคมีในสมองไม่ให้เกิดแพนิก พวกยากล่อมประสาท ยากันชัก หรือยาต้านการซึมเศร้า ทำให้ลดการวิตกกังวลได้พยายามออกกำลังกายบ่อยๆ เข้าสมาคม ทำจิตใจให้เข้มแข็งพูดกับตนเองว่าเราทำได้ ๆ ๆ เพื่อสร้างความมั่นใจในตนเอง ถ้าอาการไม่ดีขึ้นควรไปพบจิตแพทย์ให้ช่วยรักษาครับ อาจต้องหาสาหตุอื่นๆ โรคทางฝ่ายกายด้วยเช่น โรคไทรอยด์เป็นพิษ โรคทางระบบประสาท ที่อาจทำให้เกิดอาการสั่นได้เหมือนกันกรุณาอ่านเพิ่มเติม เรื่องโรคแพนิคได้ที่นี่